CELEX: 32013R0278
Language: lv
Date: 2013-03-19 00:00:00
Title: Komisijas Īstenošanas regula (ES) Nr. 278/2013 ( 2013. gada 19. marts ) par atsevišķu preču klasifikāciju kombinētajā nomenklatūrā

23.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 84/13
            
         KOMISIJAS ĪSTENOŠANAS REGULA (ES) Nr. 278/2013
   (2013. gada 19. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. martā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Kaste, kuras izmēri ir aptuveni 33 × 10 × 10 cm, izgatavota no aptuveni 0,2 mm biezas metāla loksnes.
                  Kastes ārpusē ir zīmola logotips un nosaukums.
                  Kastei iekšpusē ir viegli izņemams plastmasas ieklājums, kam ir īpaša forma pudeles ielikšanai.
                  Kaste ir izveidota tā, lai to varētu izmantot kā iesaiņojumu vīna pudelei.
                  Kaste ir noformēta bez pudeles.
               
               
                  7326 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 7326, 7326 90 un 7326 90 98 aprakstu.
                  Ņemot vērā izstrādājuma īpašības, tā ir metāla dāvanu kaste ar izņemamu ieklājumu. Pozīcijā 4202 ietilpst dažādi izstrādājumi, kas piemēroti ilgstošai lietošanai (piemēram, binokļu somas, mūzikas instrumentu futrāļi, ieroču makstis un tamlīdzīgi izstrādājumi), kam ir īpaša forma vai kas iekšpusē aprīkoti konkrētu instrumentu glabāšanai, ar piederumiem vai bez tiem. Izstrādājums nav līdzīgs pozīcijas 4202 somām un tamlīdzīgiem izstrādājumiem (sk. arī HS skaidrojumus par pozīciju 4202). Klasificēšana pozīcijā 4202 pie somām un tamlīdzīgiem izstrādājumiem tāpēc nav iespējama.
                  Klasificēšanā pozīcijā 7310 pie kastēm un tamlīdzīgām tilpnēm nav iespējama, jo izstrādājums nav ne liela tilpne, ko izmanto preču komerciālai pārvadāšanai un iepakošanai, ne arī mazāka tilpne, kuras galvenokārt izmanto par sviesta, alus, cepumu u. tml. pārdošanas iepakojumu. Pozīcijā 7310 ir izstrādājumi, ko izmanto par preču transportēšanas un pārdošanas tilpnēm, turpretim šis izstrādājums ir dāvanu kaste, kurā likt pudeli un izcelt tās izskatu, savukārt pašā pudelē ir šķidrums (sk. arī HS skaidrojumus par pozīciju 7310).
                  Klasificēšana pozīcijā 7323 pie galda piederumiem, virtuves piederumiem vai citiem mājsaimniecības priekšmetiem arī nav iespējama, jo izstrādājums netiek lietots ne virtuvei, ne galdam, ne citām mājsaimniecības vajadzībām, bet ir ierobežotām vajadzībām lietojama metāla dāvanu kaste (sk. arī HS skaidrojumus par pozīciju 7323).
                  Tāpēc izstrādājums ir klasificējams ar KN kodu 7326 90 98 pie citādiem dzelzs vai tērauda izstrādājumiem.